دریائے نُبرا

دریائے نُبرا (انگریزی: Nubra River)، لداخ دی وادی نُبرا وچ اک دریا اے۔ ایہ دریائے شیوک دا اک معاون دریا اے تے سیاچن گلیشیئر توں نِکݪدا اے، دنیا دا دوسرا سَبھ توں طویل غیر قطبی گلیشیئر اے۔ تبت دے پہلے نقشےآں وچ ایہنوں یرما سانگپو کہیا جاندا سی۔

 جغرافیا 
سیاچن گلیشیئر تقریبن 3,570 میٹر (11,700 فٹ) اُتے واقع اک تھوتھݨی وچ ختم ہُندا اے تے اس خِطے وچ دو برفانی غاراں وِچوں دو برفانی پگھلݨ آݪے پاݨی دیاں ندیاں نِکݪدیاں نیں۔ اوہ تقریبن اک کلومیٹر تھلے دھارے وچ ضم ہو کے نُبرا دریا بَݨ جاندا اے۔ قراقرم دے متعدد دوسرے گلیشیئرز نُبرا وچ اُتردے نیں۔ اس توں بعد ایہ قراقرم سلسلے تے سالتورو پہاڑاں دے درمیان اک عمومی جنوب مشرقی سمت وچ تقریبن 90 کلومیٹر (56 میل) تک وَگدا اے، اس توں پہلاں کہ ڈسکیٹ دے قریب دریائے شیوک دے ناݪ ایہدا سنگم ہوݨ ناݪ نُبرا وادی بَݨدی اے۔

 حوالے 

گٹھ:لداخ
گٹھ:لداخ دے دریا